Document ID: 31998R1899

ΚΑΝΟΝΙΣΜΟΣ (ΕΚ) αριθ. 1899/98 ΤΗΣ ΕΠΙΤΡΟΠΗΣ της 4ης Σεπτεμβρίου 1998 για τροποποίηση του κανονισμού (ΕΟΚ) αριθ. 3886/92 για τη θέσπιση των λεπτομερειών εφαρμογής σχετικά με τα καθεστώτα πριμοδότησης που προβλέπονται στον τομέα του βοείου κρέατος όσον αφορά τη χρησιμοποίηση των δικαιωμάτων πριμοδότησης στη θηλάζουσα αγελάδα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1633/98 (2), και ιδίως το άρθρο 4στ παράγραφος 4,
Εκτιμώντας:
ότι το άρθρο 33 παράγραφος 4 του κανονισμού (ΕΟΚ) αριθ. 3886/92 της Επιτροπής, της 23ης Δεκεμβρίου 1992, για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται στον κανονισμό (ΕΟΚ) αριθ. 805/68 για την κοινή οργάνωση αγοράς στον τομέα του βοείου κρέατος και την κατάργηση των κανονισμών (ΕΟΚ) αριθ. 1244/82 και (ΕΟΚ) αριθ. 714/89 (3), όπως τροποποιήθηκε τελευταία από τον κανονισμό (ΕΚ) αριθ. 2502/97 (4), καθορίζει ένα ελάχιστο ποσοστό 90 % χρησιμοποίησης των δικαιωμάτων πριμοδότησης στη θηλάζουσα αγελάδα, προβλέποντας την επιστροφή του μέρους των δικαιωμάτων που δεν χρησιμοποιήθηκε στο απόθεμα και ορίζει ότι τα δικαιώματα που επιστράφηκαν στο εθνικό απόθεμα κατά το 1997 και 1998 δεν δύναται να αναδιανεμηθούν για τα έτη 1998 και 1999 7 ότι το άρθρο 4στ παράγραφος 4 του κανονισμού (ΕΟΚ) αριθ. 805/68 τροποποιήθηκε στην τελευταία έκδοσή του για να παραταθεί κατά το 1999 η άδεια που δόθηκε στην Επιτροπή να λάβει μέτρα όσον αφορά τα δικαιώματα πριμοδότησης στη θηλάζουσα αγελάδα που δεν έχουν χρησιμοποιηθεί από τους παραγωγούς 7 ότι λόγω της κατάστασης της αγοράς θεωρείται σκόπιμη η διατήρηση των μέτρων ελέγχου της παραγωγής 7 ότι επομένως, πρέπει να παραταθεί για ένα ακόμα έτος το εν λόγω μέτρο 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 33 του κανονισμού (ΕΟΚ) αριθ. 3886/92 παράγραφος 4, οι όροι «Για τα έτη 1997 και 1998» αντικαθίσταται από τους όρους «Για τα έτη 1997, 1998 και 1999».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Σεπτεμβρίου 1998.

Labels: 17
6